Gevangene ontsnap uit polisievangwa | Maroela Media
Gevangene ontsnap uit polisievangwa
'n 22-jarige verhoorafwagtende gevangene van Zimbabwe het Woensdag in Limpopo uit aanhouding ontsnap.
Konst. Maphure Manamela, polisiewoordvoerder, het gesê die man het omstreeks 13:30 in Lebowakgomo buite Polokwane ontsnap nadat hy hofverrigtinge bygewoon het.
"Hofordonnanse het die oggend om 08:30 gevangenes by die polisiestasie uitgeteken om na die Lebowakgomo-landdroshof te gaan. Ná die hofverrigtinge is die gevangenes in 'n polisievangwa terug na die polisiestasie vergesel," het Manamela gesê.
"Polisiebeamptes het die voertuig oopgemaak om die gevangenes terug te neem na hul aanhoudingselle, toe die gevangene daarin kon slaag om te ontsnap. Hy het in nabygeleë bosse ingehardloop en is steeds soek."
Die verdagtes is as Brian Madoda geïdentifiseer. Hy is aanvanklik ingevolge die Wet op Onwettige Immigrasie in hegtenis geneem.
Enigiemand met inligting wat die polisie in hul ondersoek kan bystaan, word versoek om lt.kol. Mohlala by 082 565 8234, of Stop Misdaad by 08600 10111 te skakel.
Menslike oorskot op berg gevind
Ag dit verbaas my nie…dis Suid-Afrika. Dis net snaaks hoe hy kon "ontsnap" toe hy uit die wa klim. Wil julle vir my sê GEEN polisie man/vrou kon agter hom aan hardloop en hom vang nie??? Is ons polisie so lui om nie eers agter hom aan te hardloop nie, nou is dit net makliker om media toe te gaan. Waar gaan hulle hom weer kry?? Hy is ou weg, want hy blend in by die res en sy tjommies sal hom help wegsteek…
Selfs 'n blinde sonder bene sal vir hulle kan weghardloop.
Nog een · 2 jare gelede
Hehehe regtig, ontsnap? Ek noem dit laat gaan. Soos die ander kommentator se, wat is nuut, dit is nou 'n daaglikse gebeurtenis. Help nie eers meer die mense word in hegtenis geneem nie, as die HOF hulle nie laat gaan nie laat hulle pelle hulle gaan.
Sover ek weet moet alle gevange wat die hof besoek in voet booie wees…….
Julle verstaan nie. Hy het sy boeie oopgesluit met 'n spesiale sleutel wat baie soos 'n R200 noot lyk………